ལྔ་ནས་ཏང་འཛུགས་སྐྱོང་གི་སྤུས་ཚད་དང་ཆུ་ཚད་གོང་མཐོར་གཏོང་དགོས་ཤིང་།དུས་རབས་གསར་པའི་ཏང་འཛུགས་སྐྱོང་གི་སྤྱིའི་བླང་བྱ་ལག་བསྟར་ནན་ཏན་བྱེད་པ་དང་།ཏང་གིས་ཏང་ལ་དོ་དམ་དང་ཕྱོགས་ཡོངས་ནས་ཏང་ནན་པོས་སྐྱོང་བ་མཐའ་འཁྱོངས་ཀྱིས་ཏང་གི་ཆབ་སྲིད་འཛུགས་སྐྱོང་དང་།བསམ་བློ་འཛུགས་སྐྱོང་།རྩ་འཛུགས་འཛུགས་སྐྱོང་།སྤྱོད་ཚུལ་འཛུགས་སྐྱོང་།སྒྲིག་ཁྲིམས་འཛུགས་སྐྱོང་བཅས་ལ་ཕྱོགས་ཡོངས་ནས་སྐུལ་འདེད་གཏོང་དགོས།ནན་པོ་གཙོ་བོར་འཛིན་པ་དང་།ཕྱོགས་ཡོངས་ནས་ནན་པོ།ནན་པོ་དཔྱིས་ཕྱིན་པ་བཅས་མཐའ་འཁྱོངས་བྱས་ཏེ་ཏང་ལ་དོ་དམ་དང་ཏང་བཅོས་སྐྱོང་གི་འགན་འཁྲི་དོན་འཁྱོལ་ནན་ཏན་བྱེད་དགོས།དུས་རབས་གསར་པའི་ཏང་རྩ་འཛུགས་ཀྱི་ལམ་ཕྱོགས་ལག་ལེན་བསྟར་ནས་ཆབ་སྲིད་ཀྱི་ཚད་གཞི་ཚད་གཞི་ཨང་དང་པོར་བརྩི་བ་མཐའ་འཁྱོངས་ཀྱིས་ལྷག་བསམ་རྣམ་དག་དང་།དྭངས་གཙང་།འགན་འཁྲི་འཁུར་ཕོད་པ་བཅས་ཀྱི་བྱང་ཚད་མཐོ་བའི་ལས་བྱེད་པའི་དཔུང་ཁག་ཅིག་འཛུགས་སྐྱོང་བྱས་ནས་ལས་བྱེད་པའི་དཔུང་ཁག་གི་ཆབ་སྲིད་ཐད་ཡིད་ཆེས་ཆོག་པ་དང་།བློས་འགེལ་ཆོག་པ།བློ་བདེ་ཡོང་བ་བཅས་ཀྱི་འགན་ལེན་བྱེད་དགོས།